Susanne Heart

Susanne Heart (født 1970) er en norsk politiker og alternativ behandler.

Sammen med ektemannen Asgeir Heart drev hun tidligere foretaket 5D Helse som tilbød alternativ behandling inspirert av blant andre Robert O. Young og Jim Humble. Begge har tatt kurs på det indiske spiritualistiske senteret Oneness University. De har tidligere også drevet Energiverkstedet i Stavanger.

I 2021 skrev Heart et åpent brev til regjeringen hvor hun foreslo å sette vaksinasjon mot covid-19 på pause. I brevet henviste hun til en forskningsrapport som har blitt trukket tilbake grunnet alvorlige brister i tolkning av data.

Heart representerte Miljøpartiet De Grønne i Stavanger bystyre fra 2015 til 2019, deretter ble hun valgt inn på Rogaland fylkesting i 2019, men trakk seg partiet i 2022 og fortsatte som uavhengig representant.

Referanser

Eksterne lenker 
 

MDG-politikere i Rogaland
Rogaland fylkesting
Personer innen alternativ behandling
Norske vaksinemotstandere